A POLITIKAI ÉS BIZTONSÁGI BIZOTTSÁG EUPT/1/2008 HATÁROZATA
(2008. június 6.)
az európai uniós tervezőcsoport (EUPT-Koszovó) vezetőjének kinevezéséről szóló EUPT/2/2007 határozat módosításáról
(2008/545/KKBP)
A POLITIKAI ÉS BIZTONSÁGI BIZOTTSÁG,
tekintettel az Európai Unióról szóló szerződésre és különösen annak 25. cikke harmadik albekezdésére,
tekintettel a jogállamiság területére és esetlegesen más területekre irányuló koszovói EU válságkezelési műveletre tekintettel egy uniós tervezőcsoport (EUPT-Koszovó) létrehozásáról szóló, 2006. április 10-i 2006/304/KKBP tanácsi együttes fellépésre (1) és különösen annak 6. cikkére,
tekintettel az Európai Unió koszovói jogállamiság-missziójáról (EULEX KOSOVO) szóló, 2008. február 4-i 2008/124/KKBP tanácsi együttes fellépésre és különösen annak 4. cikke (3) bekezdésére, valamint 5. cikke (2) bekezdésére (2),
mivel:
(1)
A Politikai és Biztonsági Bizottság az EUPT/2/2007 határozattal (3) kinevezte Roy REEVE-t a jogállamiság területére és más lehetséges területekre irányuló esetleges koszovói EU válságkezelési műveletre tekintettel létrejött uniós tervezőcsoport (EUPT-Koszovó) vezetőjévé 2008. január 1-jei hatállyal.
(2)
A 2006/304/KKBP együttes fellépés 6. cikke értelmében a Tanács felhatalmazza a Politikai és Biztonsági Bizottságot, hogy a Szerződés 25. cikkének megfelelően hozza meg a vonatkozó határozatokat, beleértve az uniós tervezőcsoport (EUPT-Koszovó) vezetőjének a főtitkár/főképviselő javaslata alapján történő kinevezését is,
A KÖVETKEZŐKÉPPEN HATÁROZOTT:
Egyetlen cikk
A Politikai és Biztonsági Bizottság EUPT/2/2007 határozata 2. cikkének második bekezdését el kell hagyni.
Kelt Brüsszelben, 2008. június 6-án.